На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2020. годину („Службени лист града Ниша“ број 101/2019, 91/2020) и предлога Службе за буџет, финансије и пореску администрацију број 400-937/20-IV/01-2 од 22.10.2020. године,

Општинско веће општине Гаџин Хан на седници одржаној 22. октобра 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 79.**

**Економска класификација 499000 - Средства резерве**

**ОДОБРАВАЈУ СЕ** средства у износу од **3.521.000,00** динара (тримилионапетстотинадвадесетједнахиљададинара) Општинској управи за набавку грађевинског земљишта.

1. Средства из тачке 1. овог решења распоређују се у оквиру

**Раздео 5**

**Програм 15- Опште услуге локалне самоуправе**

**Програмска активност 0602-0001-Функционисање локалне самоуправе**

**Функционална класификација 130 – Опште услуге**

**Позиција 78**

**Економска класификација 541100 – Земљиште**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2020. годину и финансијског плана Општинске управе општине Гаџин Хан утврђено је да на економској класификацији 541112-Грађевинско земљиште нису планирана довољна средства.

На горе наведеној економској класификацији за набавку грађевинског земљишта из извора 01-Приходи из буџета планирана су средства у износу од 3.907.000,00 динара. Утрошено је 2.511.999,09 динара а спремна су још три нацрта уговора укупне вредности 5.008.818,81 динара (4.915.687,45 из извора 01-Приходи из буџета и 93.131,36 динара из извора 13-Нераспоређени вишак прихода из ранијих година), тако да недостајућа средства за реализацију ових уговора износе 3.520.686,54 динара.

Да би се спровео поступак набавке земљишта средства се обезбеђују из текуће буџетске резерве.

Број: 06-400-500/20-III-2

У Гаџином Хану, 22.10.2020. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК,

Милисав Филиповић